वोटर लिस्ट में नाम जोड़ने, काटने की प्रक्रिया 6 सितम्बर से | THE CG NEWS | Online hindi news in chhattisgarh
in खास खबर 05/09/2019	170 Views
राज्य में आगामी नगरीय निकायों के चुनाव के लिये वोटर लिस्ट में नाम दर्ज कराने की प्रक्रिया 6 सितंबर से शुरू होगी। नाम दर्ज करने के अलावा वोटर लिस्ट में सुधार करने और या नाम हटाने 6 सितम्बर से 16 सितंबर तक नागरिकों से दावे-आपत्ति के आवेदन लिए जाएंगे। पंचायतों के लिए 27 सितम्बर से 5 अक्टूबर के बीच दावा-आपत्ति लिया जाएगा। राज्य निर्वाचन आयुक्त ठाकुर रामसिंह ने बताया कि नगरीय निकायों में मतदान के लिए नगरीय निकायों के लिए प्रकाशित मतदाता सूची में मतदाता का नाम होना आवश्यक हैं । उन्होंने नागरिकों से अपना नाम वार्ड की मतदाता सूची में चेक करने और किसी त्रुटि की स्थिति में सुधार का कार्य कराने की अपील की है। ताकि वे नगरीय निकायों के चुनाव में अपने मताधिकार का उपयोग कर सकें। यदि किसी नागरिक को वोटर लिस्ट में नाम दर्ज न होने या दूसरे वार्ड में दर्ज होने का पता चले तो वास्तविक वार्ड में नाम दर्ज कराया जा सकता हैं।
Previous: एपीएल परिवारों के नए राशनकार्ड बनाने 10 सितम्बर से अभियान, दो अक्टूबर से मिलेगा नया राशनकार्ड
Next: वोरा बोले, आवास योजना में फिसड्‌डी है दुर्ग नगर निगम, 3 साल में जरूरतमंदों को एक भी मकान नहीं मिला